**E l ő t e r j e s z t é s**

**Salföld Község Önkormányzata Polgármestere döntéséhez**

**Tárgy:** A Salföld 121/1. hrsz-ú ingatlanra vonatkozó adásvételi szerződése megkötéséről **Előkészítette:** dr. Szabó Tímea, jegyző

**Előterjesztő:** Fábián Gusztáv, polgármester

 Jogszabállyal nem ellentétes:

 dr. Szabó Tímea, jegyző

Tisztelt Képviselő-testület!

A Salföld 121/1. hrsz-ú belterületi fekvésű ingatlan („kivett, beépítetlen terület”; területe 953 m2) értékesítése vonatkozásában a tavasz folyamán került sor pályázati eljárás lefolytatására két körben.

A 2. körben lefolytatott pályázati eljárás eredményeként április 29-én született döntés arról, hogy mint a legjobb ajánlatot tevő, az ingatlan megvásárlásának lehetőségét a Salbolt Kft. (2051 Biatorbágy, Ybl Miklós sétány 9.) nyerte, tekintettel arra, hogy az általa megajánlott vételár
19. 500. 000 Ft volt.

Az ingatlan értékesítésének feltétele volt, hogy azon a Gazdaság-újraindítási Akcióterv keretében a kistelepülési üzletek támogatásáról szóló 62/2021. (II. 12.) Korm. rendelet alapján nyújtható költségvetési támogatás igénybevételével a településen bolt létesüljön.

A pályázati felhívásban meghirdetetett feltételek szerint a Salbolt Kft-vel sor került az előszerződés megkötésére azzal, hogy adásvételi szerződés kötésére abban az esetben kerül sor, amennyiben a Salbolt Kft. a Gazdaság-újraindítási Akcióterv keretében a kistelepülési üzletek támogatásáról szóló 62/2021. (II. 12.) Korm. rendelet 3. § (1) bekezdés b) pontja szerinti költségvetési támogatás iránti, általa az adásvétellel érintett terület vonatkozásában benyújtani vállalt kérelme sikeresnek bizonyul, és részére költségvetési támogatás kerül megállapításra.

A Salbolt Kft. tájékoztatása szerint részére 53.680.353 Ft támogatás került megállapításra, melyről a KTÜ/35/2021. számú támogatói okiratot az Önkormányzat részére megküldte, ami alapján megállapítható, hogy teljesítette e feltételt, így sor kerülhet, illetve sor kell, hogy kerüljön az adásvételi szerződés megkötésére.

**Határozati javaslat**

**I.**

**SALFÖLD KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

 **/2021. (. ) HATÁROZATA**

***A Salföld 121/1. hrsz-ú ingatlanra vonatkozó adásvételi szerződés megkötéséről***

Salföld Község Önkormányzata Képviselő-testülete kinyilvánítja, hogy a Salbolt Kft. (2051 Biatorbágy, Ybl Miklós sétány 9.) a Salföld 121/1. hrsz-ú inatlan értékesítésére vonatkozó, a pályázati felhívásban meghatározott azon feltételt, mely szerint adásvételi szerződés kötésére abban az esetben kerül sor, amennyiben a Salbolt Kft. a Gazdaság-újraindítási Akcióterv keretében a kistelepülési üzletek támogatásáról szóló 62/2021. (II. 12.) Korm. rendelet 3. § (1) bekezdés b) pontja szerinti költségvetési támogatás iránti, általa az adásvétellel érintett terület vonatkozásában benyújtani vállalt kérelme sikeresnek bizonyul, és részére költségvetési támogatás kerül megállapításra, teljesítette.

Ez, valamint a pályázati felhívás és a Salbolt Kft-vel kötött előszerződés alapján a Salbolt Kft-vel adásvételi szerződés kötésére kerül sor a Salföld 121/1. hrsz-ú ingatlan értékesítésére 19. 500. 000 Ft vételáron.

A Képviselő-testület felhatalmazza a polgármestert az adásvételi szerződés aláírására.

Felelős: Fábián Gusztáv, polgármester

Határidő: a pályázati felhívásban meghatározottak szerint

Salföld, 2021. december 22.

 Fábián Gusztáv

 polgármester